**Tenk Községi Önkormányzat Képviselő - testületének 39/2017.(X.2.) számú határozata:**

1. Tenk Községi Önkormányzat Képviselő-testülete akként határoz, miszerint Tenk Község Önkormányzata támogatási kérelmet nyújt be a VP6-7.2.1-7.4.1.3-17 kódszámú „Helyi termékértékesítést szolgáló piacok infrastrukturális fejlesztése, közétkeztetés fejlesztése” című pályázati felhívás keretében a település közkonyhájának fejlesztésére. A fejlesztés a konyhaépület belső felújítására, konyhai gépek, berendezések beszerzésére, napenergiát hasznosító rendszer telepítésére irányul. A projekt megvalósításának helyszíne Tenk, Szabadság út 18. szám, Tenk, belterület 187/1 hrsz. alatti ingatlan. A projekt tervezett összköltsége bruttó 21.052.627,- Ft, ebből önerő bruttó 1.052.631,- Ft, amelyet az önkormányzat költségvetésében az általános tartalék soráról rendel biztosítani
2. Tenk Községi Önkormányzat Képviselő-testülete felhatalmazza Szopkó Tamás polgármestert a támogatási kérelem előkészítésével, a támogatási kérelem benyújtására és az egyéb a pályázat megvalósításához szükséges jognyilatkozatok megtételére.
3. Tenk Községi Önkormányzat Képviselő-testülete kifejezi azt a szándékát, miszerint a támogatási kérelem pozitív elbírálása esetén a projektet megvalósítja és gondoskodik annak az üzemeltetési időszakban történő fenntartásról.

Felelős: Szopkó Tamás polgármester

Határidő: 2017. október 2.